RESOLUCIÓN do 26 de xullo de 2011 pola que se conceden subvencións en concorrencia competitiva a proxectos de caldeiras de biomasa, incluídos na convocatoria efectuada mediante Resolución do 20 de abril de 2011 (Diario Oficial de Galicia número 82, do 28 de abril).
Instituto Enerxético de Galicia — III. Outras disposicións — 04/08/2011

Antecedentes.
1. Ao abeiro da Resolución do 20 de abril de 2011, pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de caldeiras de biomasa correspondentes ao exercicio 2011, financiadas ao abeiro do convenio subscrito entre o IDAE e o Inega o día 18 de maio de 2010 (en diante bases reguladoras), solicitáronse axudas para proxectos de instalacións de caldeiras automáticas de biomasa en inmobles de titularidade pública ou pertencentes a fundacións.
2. O órgano instrutor do procedemento comprobou a totalidade de solicitudes xunto coa documentación complementaria achegada para as actuacións anteriormente descritas, e foron obxecto de requirimento de emenda todas aquelas que aparecen recollidas no anexo da Resolución do 13 de xuño de 2011 (
Diario Oficial de Galicia
n.º 116, do 17 de xuño).
3. Unha vez rematado o prazo de emenda, e tendo en conta os criterios fixados no ar tigo  13 das bases reguladoras, procedeuse ao estudo e avaliación dos expedientes por parte da comisión de valoración.
Consideracións legais.
1. Segundo o artigo 10 das bases reguladoras, o Departamento de Secretaría e Servizos Xerais do Instituto Enerxético de Galicia (Inega) será o órgano competente para a instrución do procedemento de concesión da subvención, e corresponderalle ao seu director ditar a resolución de concesión.
2. Neste procedemento só se teñen en conta aqueles feitos, alegacións ou probas aducidos polos propios interesados.
3. No artigo 14.5 das bases reguladoras sinálase que todas as resolucións serán notificadas tal e como dispón a Lei 30/1992, do 26 de novembro, de réxime xurídico das administracións públicas e do procedemento administrativo común, e engádese a continuación: Non obstante, e de conformidade co establecido no artigo 59.6 b) da indicada lei, no caso das resolucións estimatorias poderase substituír a notificación individual pola publicación no
Diario Oficial de Galicia
e a través do taboleiro electrónico habilitado para estes efectos na páxina web do Inega, onde se ampliará o contido individualizado da resolución. Nestas publicacións especificaranse a data da convocatoria, o beneficiario, a cantidade concedida e a finalidade da subvención outorgada.
De acordo con todo o indicado,
Primeiro. Conceder as subvencións para a finalidade -procedemento IN421-G Caldeiras de Biomasa- e polos importes que se recollen no anexo desta resolución.
Segundo. Notificar esta resolución de concesión mediante a súa publicación no
Diario Oficial de Galicia
.
Todos os beneficiarios recollidos no anexo poderán obter información detallada da súa resolución accedendo ao taboleiro electrónico de dúas formas posibles:
1.ª Acceso pola páxina web do Instituto Enerxético de Galicia www.inega.es na parte dereita da portada, na opción taboleiro electrónico, onde, unha vez que se acceda, deberá teclearse o código electrónico que aparece na esquina inferior dereita da solicitude.
2.ª Acceso a través do correo electrónico remitido a cada beneficiario, sen necesidade de teclear o código electrónico, pois enlázase directamente co taboleiro de modo que o usuario xa ten á vista os documentos que figuran no arquivo.
Terceiro. Aquelas solicitudes que non figuren na relación de beneficiarios e que tampouco fosen obxecto de resolución denegatoria da subvención quedarán en reserva, e poderán ser atendidas no suposto de dispoñer do correspondente crédito orzamentario polos motivos expostos no parágrafo 4 do artigo 12 das bases reguladoras.
Cuarto. En caso de dúbida, dificultades técnicas ou necesidade de máis información, as persoas interesadas poderán dirixirse a esta entidade pública a través dos teléfonos 981  54  15 31/981 54 15 19, do número de fax 981 54 15 15 ou do enderezo de correo electrónico info@inega.es
Réxime de recursos.
Esta resolución pon fin á vía administrativa e contra ela cabe interpoñer directamente recurso contencioso-administrativo ante os xulgados ou tribunais da xurisdición contencioso-administrativa que resulten competentes (artigo 8 e seguintes da Lei 29/1998, do 13 de xullo). O prazo de interposición será de dous (2) meses, contados desde o día seguinte a da publicación deste acto no
Diario Oficial de Galicia
.
Porén, contra esta resolución tamén se poderá ser recorrer potestativamente ante o mesmo órgano que a ditou, no prazo dun (1) mes contado desde o día seguinte á publicación deste acto no
Diario Oficial de Galicia
. Neste suposto non caberá interpoñer recurso contencioso-administrativo ata que se resolva de xeito expreso ou se produza a desestimación presunta do recurso de reposición interposto.
Os interesados poderán exercer calquera outro recurso que consideren pertinente.
Santiago de Compostela, 26 de xullo de 2011.